# data[].attributes.attachment_link.title
High school fra Andrija Kačić Miošić, Makarska

# data[].attributes.attachment_link.readable_text
Radionice za roditelje u organizaciji udruge Mentor

Kako razviti učinkovite načine suočavanja te nošenja sa zahtjevima svakodnevice, postavljati zdrave granice i njegovati ispunjavajuće odnose? Što su psihološke /osobne/ granice i čemu služe?

Na ova pitanja odgovorit ćemo Vam kroz sljedeću radionicu ciklusa 𝐎𝐛𝐢𝐭𝐞𝐥𝐣𝐬𝐤𝐞 𝐤𝐚𝐫𝐢𝐤𝐞 - na kojima nećete dobiti recept kako biti savršen roditelj ili kako odgojiti dobro dijete. No dobit ćete more korisnih savjeta i naučiti tehnike uz koje ćete lakše i bezbolnije prebroditi izazove s kojima se svakodnevno ili u određenim situacijama suočavate.

𝗦𝗹𝗷𝗲𝗱𝗲𝗰́𝗮 𝗿𝗮𝗱𝗶𝗼𝗻𝗶𝗰𝗮 𝗻𝗮 𝘁𝗲𝗺𝘂 "𝗞𝗼𝗻𝘁𝗮𝗸𝘁𝗶 𝗶 𝗴𝗿𝗮𝗻𝗶𝗰𝗲", 𝗼𝗱𝗿𝘇̌𝗮𝘁 𝗰́𝗲 𝘀𝗲 𝟮𝟴. 𝗹𝗶𝘀𝘁𝗼𝗽𝗮𝗱𝗮 𝟮𝟬𝟮𝟰. 𝘂 𝟭𝟵:𝟬𝟬 𝘀𝗮𝘁𝗶.

Detaljnije o cijelom jesenskom ciklusu radionica pročitajte i prijavite se na poveznici:

https://docs.google.com/forms/d/e/1FAIpQLSfH2mktq8xm6WPP1Dj105PgP0vfxscCc34YQ0Cs0rd2KhnzkA/viewform

Upoznajmo Storytelling - radionica mag. Agate Ravlić

Povodom Mjeseca hrvatske knjige, manifestacije koja se svake godine obilježava od 15. listopada do 15. studenog osmislili smo zanimljiv program za naše učenike. Nakon književnog susreta sa spisateljicom Magdalenom Mrčelom, u goste nam je došla magistra politologije Agata Ravlić, licencirani turistički vodič i certificirani interpretator baštine.

Popis tema za završni rad

popis tema za izradu i obranu završnog rada za zanimanje ekonomist i hotelijersko-turističi tehničar nalaze se u prilozima te i na oglasnoj ploči škole.

Svjetski dan mentalnog zdravlja
Ovogodišnji Svjetski dan mentalnog zdravlja koji se obilježava 10. listopada ima za temu Zdravlje na radnom mjestu , kojom se pokušava naglasiti vitalna povezanost između mentalnog zdravlja i radnog mjesta.
Kako pomoći samima sebi?

1. Podijelite s nekim kako se osjećate

2. Budi blag/a prema sebi

3. Radi nešto u čemu si dobar/dobra i uživaš

10. Traži pomoć od drugih (to ne znači da si slab ! )

Posjet Gradskom kazalištu mladih u Splitu

U nastavku pročitajte kako su učenice 3.a i 4.a razreda uživale u još jednoj fantastičnoj izvedbi glumaca Gradskog kazališta mladih u Splitu u predstavi E, moj Jere.

Posjet učenika i nastavnica iz Offenbacha

U skolpu Erasmus+ programa 14 učenika i učenica te dvije nastavnice, Janine Belz i Vanessa Teuke, srednje škole Käthe-Kollwitz-Schule iz Offenbacha u Njemačkoj boravili su u Hrvatskoj, tj. u Splitu od 11.-12.09., a zatim od 12.09. popodne do 20.09. u Makarskoj. Cilj projekta je da učenici završnih razreda te srednje škole, smijera socijalni asistent/odgajatelj steknu uvid u cijelokupni odgoj i obrazovanje u drugim državama te tako steknu nova saznanja i prošire vidike o mogućnostima svoje struke.

Digitalni booklet MoDi projekta

Kao oproštaj s našim MoDi projektom pripremili smo digitalni booklet provedbi.

Početak školske/nastavne godine 2024./2025.

nadamo se da ste se dobro odmorili i da ste spremni za početak nove školske godine.

Nastavna godina 2024./2025. počinje 09. rujna 2024. (ponedjeljak) u popodnevnom terminu s početkom u 14,00 h za 2. i 3. razrede.

Za učenike 1. razreda doček njihovih razrednika/ica, ravnateljice i stručne službe održat će se u atriju škole s početkom u 14,15 h.

Učenici 4. razreda u tom periodu se nalaze na školskoj ekskurziji.

Prvi nastavni dan svi učenici će imati 3 školska sata.

Sve detaljne upute o provedbi nastave u ovoj školskoj godini dobit ćete prvi dan od svojih razrednika, stručne službe i ravnateljice.

Svima želimo sretan i uspješan početak nove školske godine!

Ravnateljica: Evelin Bulić, prof.

Dan pobjede i domovinske zahvalnosti i Dan hrvatskih branitelja

Dan pobjede i domovinske zahvalnosti i Dan hrvatskih branitelja blagdan je kojim se Hrvatska prisjeća 5. kolovoza 1995. godine kada je u vojno-redarstvenoj akciji "Oluja" oslobođen grad Knin.

U ranim jutarnjim satima, 4. kolovoza započela je akcija "Oluja" kojom je 5. kolovoza u podne, na kninskoj tvrđavi postavljena dvadesetmetarska hrvatska zastava; 6. kolovoza oslobođeno je Plaško, Lički Osik, Vrhovine, Obrovac, Korenica, Slunj i Plitvice, a već 7. kolovoza akcija "Oluja" je završena. Nakon 84 sata, uz Knin, oslobođeno je jedanaest tisuća četvornih kilometara okupiranog područja. Hrvatska vojska i policija oslobodile su Gračac, Lovinac, Benkovac, Kijevo, Vrliku, Dubicu, Primišlje kraj Slunja te više prometnica, čime su došle na samu međunarodno priznatu granicu Hrvatske i BiH. Na današnji dan iskazujemo zahvalnost svim hrvatskim braniteljima te se s posebnim pijetetom prisjećamo svih žrtava. Sretan vam i ponosan Dan pobjede i domovinske zahvalnosti i Dan hrvatskih branitelja !

Obavijest o radnom vremenu tajništva za vrijeme godišnjeg odmora

Tajništvo će tijekom godišnjeg odmora raditi SRIJEDOM od 08:00 h do 09:00 h.

u.z. ravnateljice E. Bulić: prof. M. Udovičić

Popis udžbenika za šk. godinu 2024./2025.

U privitku ove obavijesti možete pronaći popise udžbenika za šk. godinu 24./25. za sva usmjerenja (opća gimnazija, jezična gimnazija, ekonomist i hotelijersko - turistički tehničar) od 1. do 4. razreda.

Uručena nagrada našoj učenici Antei Olah 4.l

Predstavnici Udruge Mike uručili su nagradu našoj učenici Antei Oah 4.l koja je pobijedila na Natječaju za Mike vizual 2024.

Naši nagrađeni učenici na matematičkom natjecanju "Klokan"

Među utješno nagrađenim učenicima u matematičkom natjecanju "Klokan" iz naše škole su:

Filip Komljenović i David Šunjić (2.C)

Bravo za naše učenike! :)

Radionica Inovativno učenje: korištenje digitalnih alata za povećanje motivacije i uključenosti učenika

Projektni tim Erasmus+ projekta MoDi: Motivacija i digitalizacija održao je u srijedu 15. svibnja, u Gradskoj knjižnici, radionicu za javnost, pod nazivom Inovativno učenje: korištenje digitalnih alata za povećanje motivacije i uključenosti učenika.

Intervju s Klarom Andrijašević

Cjelogodišnji projekt Razgovori s Andrijom, kojim smo kroz nastavu hrvatskog i engleskog jezika nastojali obilježiti 320. godišnjicu rođenja fra Andrije Kačića Miošića, završili smo jednim ugodnim i simpatičnim razgovorom s našom dragom bivšom učenicom i uspješnom sportašicom Klarom Andrijašević.

Naši novinari, Anđela Čuljak i Alen Roso, još jednom su odradili izvrstan posao. A kako je to izgledalo u cijelosti možete pogledati na našem YouTube kanalu na poveznici http://youtu.be/aWHO1BZOcP0?si=W8XmiFfN1OBg7liq ili pročitati sljedećem tekstu.

Izložba učeničkih radova u Galeriji Antun Gojak

Suradnja učenika Osnovne škole dr. Franje Tuđmana Brela, Srednje strukovne škole, Makarska, Srednje škole fra Andrije Kačića Miošića i Galerije Antun Gojak na projektu Gamifying heritage - "Lov na makarsko blago" rezultirala je mnoštvom originalnih likovnih radova na temu materijalne i nematerijalne baštine Makarske.

Pod mentorstvom učiteljice Maje Brzice, te nastavnica Matee Maslać, Anite Zelić Tomaš, Anđeline Mršo i dr.sc. Valentine Lasić učenici su se na zabavan način upoznali s izvorima tradicijskih vrijednosti i lokalnog identiteta, pružili su svoja jedinstvena viđenja spomenika i kulture sjećanja, kreirali digitalne predloške te pitanja u formi kviza. Projekt čiji je konačni proizvod online igra financiran je od strane Ministarstva znanosti i obrazovanja, TZ Brela, Općine Brela i Grada Makarske.

Pozivamo vas da se pridružite otvorenju izložbe učeničkih radova u Galeriji Antun Gojak kako biste zajedno s nama istražili bogatu baštinu Makarske kroz oči mladih umjetnika. Vaša podrška ohrabrit će ih i motivirati da nastave čuvati našu vrijednu baštinu. Vidimo se na otvorenju 17.5. u 19 sati!

Komunikacija s adolescentima - online predavanje za roditelje učenika prvih razreda, 10.5. u 18 h

Jure je na pravu prošao s 5.0: 'Još nisam naišao na predmet koji me ne zanima'

I dok neki muku muče s time da studij prava završe u predviđenom roku, postoje i oni koji na njemu ostvaruju besprijekoran prosjek, polažući sve ispite s najvišom, ocjenom odličan. Jedan od njih je i Jure Topić, student druge godine Pravnog fakulteta u Zagrebu koji polazi s 5.0.
"Išao sam u jezičnu gimnaziju u Makarskoj i smatram da me odlično pripremila za fakultet. Postoje predrasude da srednje škole u velikim gradovima bolje pripremaju učenike za studij nego one u manjim mjestima, ali ja se s tim ne slažem. Dapače mislim da se profesori u manjim mjestima mogu više posvetiti svojim učenicima i tako im pružiti kvalitetnije obrazovanje", kaže Jure.
https://www.srednja.hr/faks/jure-je-na-pravu-prosao-s-5-0-jos-nisam-naisao-na-predmet-koji-me-ne-zanima/ Čestitke Juri i puno uspjeha u daljnjem školovanju!
Intervju s gradonačelnikom

Već svima poznati projekt Razgovori s Andrijom, kojim obilježavamo 320. godišnjicu rođenja fra Andrije Kačića Miošića, privodimo kraju. Zaključujemo ga kako drugačije, nego razgovorima naših učenika sa zanimljivim sugovornicima, bivšim Andrijinim učenicima. Prvi naš sugovornik bio je gradonačelnik Zoran Paunović. Na našem You Tube kanalu možete poslušati, a u sljedećem tekstu i pročitati što naš gradonačelnik voli, a što ne, što poručuje mladima, kako vidi naš grad i budućnost naše škole, kao i sve ostale pikanterije iz srednjoškolskih dana.

Antea Olah učenica 4.l pobjednica ovogodišnjeg Natječaja za likovni rad glavnog motiva Mike vizuala

S ponosom predstavljamo rad naše učenice 4.l razreda Antee Olah koja je pobijedila na ovogodišnjem Natječaju za likovni rad glavnog motiva Mike vizuala 2024. godine.
Dobrovoljno darivanje krvi naših maturanata

DOBROVOLJNO DARIVANJE KRVI NAŠIH MATURANATA

Dobrovoljno darivanje krvi naših maturanata već se tradicionalno održava svake godine i to u travnju, povodom Svjetskog dana zdravlja. I ove su godine naši maturanti iskazali svoju plemenitost dajući krv onima kojima će to jednom biti potrebno. Neprocjenjiva je vrijednost krvi koju nesebično zdravi ljudi daju u želji da pomognu u spašavanju ljudskih života i liječenju raznih bolesti.

Akcija dobrovoljnog darivanja krvi, koju je za maturante organizirao Crveni križ u suradnji sa Školom, održana je 19. travnja 2024. god. u makarskom Domu zdravlja.

Akciji je pristupilo 22 maturanata, a u pratnji učenika bila je naša pedagoginja.
DOBROVOLJNI DARIVATELJI KRVI - MATURANTI 4.A: Luka Boras, Lora Raos, Korina Šulenta, Dragan Vučić 4. L: Petra Visković, Matea Selak 4.J: Lucija Čorić 4.C: Matej Tolj 4.E: Nikola Mendeš DOBROVOLJNI DARIVATELJI KRVI - DJELATNICI prof. Slavica Galić Zaradić
Nakon darivanja krvi učenici su imali okrjepu u restoranu Bonaca.

Profesionalno informiranje naših maturanata u suradnji s Udrugom studenata Makarske rivijere

U suradnji stručne službe te Udruge studenata Makarske rivijere, inače bivših učenika naše škole, 18. i 19. travnja održali smo predstavljanje fakulteta za sve zainteresirane učenike završnih razreda.

Nakon provedene ankete i dobivenih interesa naših maturanata, naši bivši učenici a sadašnji studenti tih fakulteta uživo i putem zoom predavanja svojim su budućim kolegama iz prve ruke prenijeli najbitnije informacije o studentskom životu i svakom pojedinom fakultetu, uvjetima i načinu upisa te samom procesu studiranja. Program je bio sljedeći: Općenite informacije o studiranju, FER, stomatologija, veterina, engleski jezik i pedagogija, predškolski odgoj, PMF, arhitektura, psihologija, likovna akademija, grafički dizajn, pravo, medicina i ekonomija.

Naši maturanti su dobili i odgovore na postavljena pitanja te su zahvalni svojim kolegama iz Udruge.

Stručna služba se također zahvaljuje svim članovima Udruge studenata Makarske rivijere na izuzetnoj organizaciji ovog predavanja, pohvaljuje izniman trud i rad Udruge te im želi puno uspjeha u budućem djelovanju.

Natjecanje u kompjuterskoj daktilografiji

Učenici naše škole sudjelovali su na međunarodnom internetskom natjecanju u kompjutorskoj daktilografiji u organizaciji međunarodne federacije Intersteno. Natjecanje se provodi na 17 različitih jezika među kojima, od 2007. godine, i na hrvatskom jeziku. Svrha je ovog natjecanja, na kojem svake godine sudjeluje sve više natjecatelja iz cijelog svijeta, poticanje vještine korištenja tipkovnice, posebice animiranje mladih ljudi na zdravu konkurenciju s vršnjacima diljem svijeta.

Ocjenjivanje točnosti i brzine provodi se prema međunarodnim standardima. Natjecanje se sastoji od desetominutnog prijepisa teksta.

Sudjelovalo je pet učenika naše škole iz 1. E razreda:

Luka Juričić , Jere Klarić, Toni Mendeš, Stipe Raffanelli i Toni Ursić

Mentorica: prof. Adriana Tarčuki

PISA istraživanje u našoj školi

I ove godine naša je škola odabrana za sudjelovanje u probnome istraživanju PISA 2025, devetome ciklusu Međunarodnoga programa za vrednovanje znanja i vještina učenika koji Organizacija za ekonomsku suradnju i razvoj (OECD) provodi u više od 80 zemalja diljem svijeta u trogodisnjim ciklusima.

Ukupno je sudjelovalo 35 učenika prvih i drugih razreda.

Ciklus PISA 2025 usmjeren je na prirodoslovnu pismenost i učenje u digitalno doba, uz dodatno ispitivanje engleskoga jezika, dok se čitalačka i matematička pismenost ispituju u manjemu obimu u svrhu praćenja trendova u postignućima učenika.

PISA istraživanje danas je jedan od najvažnijih pokazatelja kvalitete i učinkovitosti odgojno-obrazovnih sustava u svijetu. Rezultati prošloga ciklusa istraživanja PISA 2022, pokazuju da su učenici u Hrvatskoj po prvi put dostigli prosjek zemalja OECD-a u čitalačkoj i prirodoslovnoj pismenosti, ali da su im postignuća u matematici još uvijek ispodprosječna. Uz to, rezultati pokazuju da su postignuća učenika u Hrvatskoj ostala stabilna usprkos otežanim uvjetima učenja i poučavanja tijekom COVID-19 pandemije, sto nije bio slučaj u mnogim drugim zemljama, uključujući izemlje OECD-a. Hrvatski odgojno-obrazovni sustav također je pokazao posebnu otpornost u pogledu dobrobiti učenika tijekom pandemije.

Još jednom pohvaljujemo naše učenike na shvaćanju važnosti doprinosa ovakvim istraživanjima, te im zahvaljujemo na sudjelovanju !

Prijave na testiranje Centra izvrsnosti

CI SDŽ u sklopu svojih redovnih aktivnosti otvara Prijave za buduće polaznike i mentore izvanškolskih programa Centra izvrsnosti matematike, prirodoslovlja i novih tehnologija i informatike.

Prijave za testiranje za stjecanje statusa polaznika nekog od navedenih programa otvorene su od 10. travnja 2024. do 10. svibnja 2024.

Sve visokomotivirane i zainteresirane učenike prijavljuju matične škole preko aplikacije MIA dostupne na poveznici https://app.e-mia.hr/.

Također, otvorene su prijave i za sve zainteresirane odgojno-obrazovne djelatnike i ostale stručnjake koji žele sudjelovati u provedbi nastave u programima Centra izvrsnosti matematike, prirodoslovlja i novih tehnologija i informatike.

Prijave će biti otvorene do 9. rujna 2024.

Sve informacije mogu se pronaći i na službenim stranicama CI SDŽ na poveznici https://ci-sdz.hr/.

Projektni dan CI SDŽ, odnosno Dan otvorenih vrata CI SDŽ kojim tradicionalno obilježavamo završetak nastave u izvanškolskim programima CI SDŽ održat će se u subotu, 13. travnja 2024., u Prirodoslovnoj školi/III. gimnaziji u Splitu na adresi Matice hrvatske 11.

Iz prve ruke saznajte sve potrebne informacije o našim programima, prijavama na testiranja za novu školsku godinu i upisima u naše programe .

Za sva dodatna pitanja kontaktirajte nas na info@ci-sdz.hr ili na 091/4574574.

Sretan i blagoslovljen Uskrs! (proljetni praznici)

Dragi učenici,

od ovog četvrtka 28. ožujka 2024. počinju nam proljetni praznici, a naše druženje u školskim klupama nastavljamo u ponedjeljak 08. travnja 2024. u popodnevnom terminu.

Svima koji slave želimo sretan i blagoslovljen Uskrs i blagadane.

Ravnateljica: Evelin Bulić, prof.

u.z. Mario Udovičić, prof.

Župnijska smotra LiDraNo i županijsko Natjecanje iz hrvatskoga jezika

Županijska smotra LiDraNo održala se 28. veljače, a županijsko Natjecanje iz hrvtakoga jezika 20. ožujka...

Petra Đurić pozvana na državno natjecanje iz Kemije

Učenica Petra Đurić (4. A) ostvarila je izvrstan uspjeh (2. mjesto) na županijskom natjecanju iz Kemije te je pozvana na državno natjecanje.

Čestitamo učenici i mentorici prof. Željki Puljić.

Toni Lalić pozvan na državno natjecanje iz Informatike

Učenik Toni Lalić (3. A) ostvario je izvrstan uspjeh (2. mjesto) na županijskom natjecanju iz Informatike te je pozvan na državno natjecanje.

Na županijskom natjecanju su sudjelovali još naši učenici Marko Livajić, Marko Glučina, Patrik Pulk i Nedjeljko Mravičić.

Čestitamo učenicima i mentorici prof. Zrinki Delić.

Nedjeljko Buljubašić pozvan na državno natjecanje iz Fizike

Učenik Nedjeljko Buljubašić (3. A) ostvario je izvrstan uspjeh na županijskom natjecanju iz Fizike te je pozvan na državno natjecanje.
Čestitamo učeniku i mentoru prof. Ivanu Jerkoviću.

Oko stola - poveznica za e - igru

Dragu učenici,

na ovoj poveznici nalazi se online igra javno - zdravstvenog projekta "Oko stola". Zabavljate se i učite :)

https://eigranaperunokostola.com/

Izvrstan uspjeh naših učenika na regionalnom natjecanju Worldskills

Na regionalnom natjecanju Worldskills Croatia koje se održalo u Dubrovniku 14.03. 2024. godine, naš učenik Marin Raos (4.e) iz discipline Poslovanje recepcije hotela (prof. Sylva Gojak) dijeli 1. mjesto s jos jednom ucenicom te je pozvan na državno natjecanje Worldskills Croatia koje će se održati u Zagrebu u svibnju. Također je na natjecanju sudjelovao i učenik Ivan Mlinarević (4.e) koji je iz discipline Turistička destinacija (prof. Marko Maras) osvojio odlično 4. mjesto.

Čestitamo našim učenicima i njihovim mentorima Sylvi Gojak i Marku Marasu!

Naši učenici 1. J i 1. L razreda su posjetili Udrugu Sunce u sklopu projekta Savjetovališta Lanterna "Želim grad bez nasilja" podržanog od strane Središnjeg državnog ureda za demografiju i mlade.

Izvrsni rezultati naših učenika na županijskom natjecanju iz Matematike i pozivi na državno natjecanje

Učenici naše škole ostvarili su izvrstan uspjeh na županijskom natjecanju iz Matematike.

Marko Glučina (2. A ) - 1. mjesto

Ante Biličić (3.A) - 1. mjesto

Nedjeljko Buljubašić (3.A) - 2. mjesto

Svi učenici su pozvani na državno natjecanje.

Mentorica je prof. Željka Tulić.

Čestitamo! Bravo! :)

Izvrsni rezultati naših učenika na županijskom natjecanju iz Kemije

Učenici naše škole ostvarili su izvrstan uspjeh na županijskom natjecanju iz Kemije.

Kristijan Bradarić Šljujo (1. A ) - 1. mjesto

Petra Đurić (4.A )- 2. mjesto

Mentorica je prof. Željka Puljić.

Čestitamo! Bravo! :)

Kviz znanja i kreativnosti "Mreža čitanja"

Regionalna razina kviza znanja i kreativnosti Mreža čitanja održala se 8. ožujka 2024.godine

NATJEČAJ - Likovni rad kao motiv Mike vizuala 2024.

Dragi učenici,

pozivamo sve učenike koji su raspoloženi u likovno - umjetničkom duhu da nam se pridruže na likovnoj radionici koja će se održati u utorak 12.03.2024. s početkom u 13,30 h u našoj školskoj knjižnici. Tema likovne radionice je sve ono što udruga Mike predstavlja, a to su: zajedništvo, prijateljstvo, ljubav, sreća i solidarnost.

Vaše radove šaljemo na natječaj udruge Mike, a jedan će biti izabran i koristit će se kao glavni motiv Mike vizuala 2024. te će krasiti promotivne materijale udruge u 2024. godini.

Pobjedniku će biti dodijeljena nagrada u obliku poklon paketa, a svi pristigli radovi bit će izloženi u sklopu 12. Mike festivala.

Očekujemo vas u što većem broju :)

Kako dobro ispričati priču?

Što je storytelling i koja je važnost pričanja priča, najbolje zna Agata Ravlić, interpretatorica baštine, koja svoju ljubav prema putovanjima i povijesti nesebično dijeli s drugima pričanjem zanimljivih priča i legendi.
Dan ružičastih majica - prevencija međuvršnjačkog nasilja

Dragi učenici i kolege,

Kao i dosadašnjih godina želimo se pridružiti obilježavanju ovog dana, stoga pozivamo sve učenike i djelatnike Škole da u srijedu 28. veljače 2024. obućete ružičastu majicu, a svaki razred će napraviti zajedničku fotografiju u znak podrške borbi protiv vršnjačkog nasilja.

Razgovori s Andrijom u modernom ruhu

U sklopu projekta Razgovori s Andrijom, s učenicima 3.a razreda na satu engleskoga jezika održana je radionica u kojoj su učenici vodili dijalog s Chat GPT-jem koji je personaliziran, tj. dobio je ulogu fra Andrije Kačića Miošića. U sljedećem tekstu pročitajte kako je Chat GPT doživio fijasko i još jednom dokazao kako vrlo često halucinira i daje netočne informacije. S druge strane, učenici 3.a razreda pokazali su svoju kreativnost u osmišljavanju zanimljivih pitanja na koja, nažalost, nisu dobili tako zanimljive odgovore. Ipak, u pitanju je samo umjetna inteligencija.

Obavijest o zimskim praznicima (2. dio)

Dragi učenici,

od ovog ponedjeljka 19. veljače 2024. počinju nam drugi zimski praznici, a naše druženje u školskim klupama nastavljamo u ponedjeljak 26. veljače 2024. u popodnevnom terminu.

Želimo da ove dane iskoristite za druženje, punjene baterija i pripremu za nove radne pobjede u 2. polugodištu.

Ravnateljica: Evelin Bulić, prof.

u.z. Mario Udovičić, prof.

Školsko natjecanje iz Povijesti i popis pozvanih na županijsku razinu

U privitku se nalazi popis učenika koji su sudjelovali na školskom natjecanju iz Povijesti i onih kojih su ostvarenim bodovima pozvani na županijsko natjecanje koje će se održati 18. ožujka 2024. godine.

Čestitamo učenicima i mentorici! :)

Školsko natjecanje iz Njemačkog jezika i popis pozvanih na županijsku razinu

U privitku se nalazi popis učenika koji su sudjelovali na školskom natjecanju iz Njemačkog jezika i onih kojih su ostvarenim bodovima pozvani na županijsko natjecanje koje će se održati 14. veljače 2024. godine.

Školsko natjecanje iz Engleskog jezika i popis pozvanih na županijsku razinu

U privitku se nalazi popis učenika koji su sudjelovali na školskom natjecanju iz Engleskog jezika i onih kojih su ostvarenim bodovima pozvani na županijsko natjecanje koje će se održati 13. veljače 2024. godine.

Čestitamo učenicima i mentoricama! :)

Međuškolska suradnja učenika Srednje škole fra Andrije Kačića Miošića, Makarska, Srednje strukovne škole, Makarska i Osnovne škole dr. Franje Tuđmana, Brela rezultirala je izvanrednim umjetničkim djelima koje možete pogledati u našoj virtualnoj 3D galeriji koja sudjejuje u Noći muzeja 2024. zajedno s Gradskom galerijom A. Gojak, Makarska. Klikom na svako djelo saznati ćete tko su autori crteža i digitalnih verzija.
https://www.artsteps.com/view/659bdb2b7951afac1315a61c
ŠKOLSKO NATJECANJE IZ ENGLESKOG JEZIKA

Dragi učenici,

U priloženim dokumentima možete pogledati ljestvice privremenog poretka (po zaporkama) iz školskog natjecanja iz engleskog jezika. Vaše nastavnice poslale su vam rješenja pa ako netko želi, ima pravu uložiti žalbu u zbornici za vrijeme 2. školskog sata.

Čestitamo svim natjecateljima na ostvarenom uspjehu!

Projekt Gamifying heritage financira MZOS

Upoznavanje učenika s lokalnim identitetom i stvaranje novih obrazovnih sadržaja važna su karika u odgojno-obrazovnom procesu. U svrhu istog nastavnice Srednje škole fra Andrije Kačića Miošića i Strukovne škole, prof. Anita Zelić Tomaš, prof. Matea Maslać i dr.sc. Valentina Lasić osmislile su projekt pod nazivom Gamifying heritage - Igrom kroz baštinu. Za isti su odlukom MZOS od prosinca 2023. godine dobile novčana sredstva (2,100.00 EUR) za realizaciju u sklopu Poziva za financiranje projekata u sklopu izvannastavnih aktivnosti osnovnih i srednjih škola te učeničkih domova u školskoj godini 2023./2024.

Erasmus+ mobilnost ravnateljice Bulić u Grčku

Treća mobilnost u sklopu našeg Erasmus+ MoDi projekta.

Pročitajte gdje je naša ravnateljica Evelin Bulić bila i što je naučila u sklopu svoje mobilnosti.

Božićna humanitarna akcija "Misto dobrote"

I ove godine naši su učenici pokazali veliko srce, te su, sa svojim razrednicima, posjetili "Misto dobrote" u organizaciji CK Makarska. Na taj su način pridonijeli pomaganju socijalno ugroženim obiteljima.

Nečije malo nekome znači puno. Bravo za sve!

Kako najbolje zaokružiti kraj godine nego u božićnom duhu, kako to i priliči. U našoj knjižnici radilo se ovaj mjesec punom parom, živo i veslo, čitalo se, pisalo, raspravljalo, pjevalo, crtalo, rezalo i konačno privelo kraju. Sada smo bogatiji za jedan kreativan kutak u kojem na čašici razgovora sjede dvoje velikih, fra Andrija Kačić Miošić i Ivana Brlić Mažuranić, koji ove godine slave 150. i 320. rođendan i to dan za danom.
Prevencija rizičnih ponašanja - predavanje za roditelje, policijski službenik Ante Radoja

Mjesec borbe protiv ovisnosti obilježava se svake godine od 15. studenoga do 15. prosinca. U našoj školi se na temu ovisnosti provode brojne aktivnosti u sklopu školskog preventivnog programa: radionice koje provode školska pedagoginja i psihologinja, izrada plakata, kviz znanja o ovisnostima u školskoj knjižnici, itd.

Mreža čitanja - kviz znanja i kreativnosti

U petak, 8. prosinca 2023. g., održalo se natjecanje iz Mreže čitanja u kojem je sudjelovalo 14 učenika 1. a, 1. l, 1. j i 3. l razreda, Lejla Beroš Palo, Luciana Grabner, Marija Juranović, Zara Emma Manenica, Maja Ribičić, Nikolina Selak, Iva Borić, Vita Granić, Karla Kovačević, Marina Kvasina, Paulina Mudnić Pulje, Pjer Busizwe Šabić, Alina Carević i Nina Jović. Ponosni smo na naše učenike koji su ostvarili odlične rezultate i prošli na županijsku razinu natjecanja!
Posjet Gradskoj knjižnici Makarska

U sklopu školskog projekta "Razgovori s Andrijom" vodimo vas u Gradsku knjižnicu Makarska gdje su naši drugaši uz zanimljivo predavanje i prigodni kviz obilježili obljetnicu smrti velikana po kojem naša škola nosi ime - fra Andrije Kačića Miošića.

Od ove školske godine u našoj Školi u okviru izvanškolskih aktivnosti djeluje i naš prvi debatni klub simboličnog naziva „Pomet".
Božićna humanitarna akcija "Misto dobrote" (CK Makarska)

Postovane kolege,
pozivamo vas da se zajedno s našim ucenicima kao i prosle godine ukljucimo u humanitarnu akciju Crvenog kriza "Misto dobrote". Zajednickim prikupljanjem potrepstina i razrednim posjetom "Mista dobrote" u Bozicnom gradu ucinit cemo jedno lijepo dijelo i nekome od potrebitih uljepsati ovaj Bozic.
Detalji o samoj akciji nalaze se u slikama.

Projekt "Zdrav za pet" - Mjesec borbe protiv ovisnosti: Prevencija rizičnih ponašanja i ovisnosti

Poziv za iskazivanjem interesa za sudjelovanje u Erasmus+ projektu

Pozivamo sve zainteresirane nastavnike da ispunjavanjem online upitnika iskažu svoj interes za sudjelovanjem u novom Erasmus+ projektu

Donacija godišnje pretplate na mjesečni časopis Poduzetnik

Dragi učenici,

godišnju pretplatu na mjesečni časopis Poduzetnik našoj školi donirala je poduzetnica Glorija Matić, trenerica mekih vještina i osnivačica obrta Be Skilled, https://beskilled.eu/, u sklopu projekta „Biti Bolji - Be Better" i kampanje „Svaki učenik poduzetnik" kojom nastoje da svaka škola u Hrvatskoj dobije godišnju pretplatu na časopis Poduzetnik kroz donaciju neke tvrtke ili fizičke osobe, s misijom edukacije mladih o poduzetništvu.

S novim vizualnim identitetom, uz mnoštvo zanimljivih i korisnih tema, časopis Poduzetnik privukao je velik broj novih zadovoljnih čitatelja, a ove godine je obilježio 17 godina postojanja. Medijska platforma Poduzetnik, uz mjesečnik Poduzetnik, može se pohvaliti portalom, webinarima posvećenim poduzetnicima i onima koji će to tek postati, konferencijom Poduzetnički mindset koja je u listopadu 2023. godine okupila više od 500 poduzetnika, dvjema godišnjim konferencijama Poduzetnički mindset za mlade, konferencijom Prodajni mindset te emisijama Poduzetnički mindset i Prodajni mindset.

Časopis Poduzetnik okuplja ne samo poduzetnike, već i brojne čitatelje raznih profila (trgovačka društva, obrtnike, OPG-ove, slobodna zanimanja, udruge, škole-učenike, fakultete-studente, lokalne zajednice - županije, gradove, općine te fizičke osobe... Dostupan je u cijeloj Hrvatskoj, tiska se u nakladi od 8.000 primjeraka, a distribuira se dostavom poštom putem godišnje pretplate, kao i putem kioska Tiska diljem zemlje.

Kroz životne priče uspješnih poduzetnika i obrtnika, niz zanimljivih intervjua, reportaža i savjeta te propagirajući etiku u gospodarstvu, časopis Poduzetnik daje svoj mali doprinos uspješnom razvoju poduzetništva, a poduzetnike čini liderima našeg društva.

Časopis Poduzetnik medijski je pokrovitelj projekta „Biti Bolji-Be Better"

Uz navedeno, vođeni željom za poticanjem mladih na inovativno promišljanje i stvaranje dodane vrijednosti kroz bavljenje poduzetništvom, imaju i izvrsne sadržaje za mlade.

Za razvoj našeg društva važno je da mladi već u ranoj dobi shvate da mogu biti kreatori svoje budućnosti - da su upravo oni ti koji svojim idejama, svojim trudom i svojom upornošću mogu stvoriti brojna radna mjesta i dugoročno pridonijeti jačem gospodarskom razvoju naše zemlje.

To ih je potaklo, još 2013. godine, na pokretanje edukativnog i kreativnog projekta „Biti Bolji-Be Better" kojemu je misija priprema mladih za tržište rada i samozapošljavanje. Dosad se u ovaj projekt uključilo više od 40.000 učenika osnovnih i srednjih škola diljem Hrvatske, organizirali su oko 400 radionica kroz koje je svoje znanje i iskustvo s mladima podijelilo više od 300 inspirativnih poduzetnika-predavača.

Raduje ih što će časopis Poduzetnik zahvaljujući ovoj vrijednoj donaciji dolaziti na adresu naše škole te se nadaju da će svojim pozitivnim i inspirativnim poduzetničkim sadržajima potaknuti širenje poduzetničkog mindseta među mladima koji su naša budućnost i od kojih sve počinje.

Više o časopisu možete doznati na www.poduzetnik.biz
Pratite nas na: https://www.facebook.com/poduzetnickimindset

U ime svih dionika Škole još jednom se od srca zahvaljujemo našoj donatorici Gloriji Matić.

Ravnateljica Evelin Bulić

Profesori iz aktiva hrvatskog jezika odlučili od ove godine voditi učenike na terensku nastavu u Zaostrog kako bi im približili život i djelo fra Andrije Kačića Miošića, velikana po kojem njihova škola nosi ime. Ove se godine, tako, ovaj izlet savršeno uklopio u obilježavanje 320. obljetnice fra Andrijinog rođenja i u projekt „Razgovori s Andrijom".
Međunarodni sajam knjiga Interliber/Smotra sveučilišta 2023.

Međunarodni sajam knjiga Interliber 2023., zatvoren je 12.11., u nedjelju navečer na Zagrebačkom velesajmu, a ove ga je godine posjetilo više od 120 tisuća posjetitelja

Proljeće 2024. godine donosi nam dva velika rođendana. 17. travnja obilježavamo 320. godišnjicu rođenja našeg fra Andrije Kačića Miošića, a samo dan nakon, 18. travnja, okrugli, 150. rođendan, velike Ivane Brlić Mažuranić.

Školskim projektom Razgovori s Andrijom obilježavamo 320. godišnjicu rođenja fra Andrije Kačića Miošića. Započeli smo s 4.a, ubacili Andriju u blackout i korabljicom zaplovili kroz Razgovore ugodne naroda slovinskoga. Pođite s nama i upoznajte našeg fra Andriju.

Raspored održavanja dodatne/dopunske nastave u školskoj godini 2023./2024.

Drage učenice i učenici,

u privitku se nalazi raspored održavanja dodatne/dopunske nastave u školskoj godini 2023./2024..

Ravnateljica

Evelin Bulić, prof.

Popis tema za završni rad po predmetima za školsku godinu 2023./2024.

popis tema za izradu i obranu završnog rada za zanimanje ekonomist i hotelijersko-turističi tehničar nalaze se u prilozima te i na oglasnoj ploči škole.

# data[].attributes.attachment_link.title
Srednja škola fra Andrije Kačića Miošića Makarska

# data[].attributes.attachment_link.description
Radionice za roditelje u organizaciji udruge Mentor Kako razviti učinkovite načine suočavanja te nošenja sa zahtjevima svakodnevice, postavljati zdrave granice i njegovati ispunjavajuće odnose? Što su psihološke /osobne/ granice i čemu služe? Na ova pitanja odgovorit ćemo Vam kroz sljedeću radionicu ciklusa 𝐎𝐛𝐢𝐭𝐞𝐥𝐣𝐬𝐤𝐞 𝐤𝐚𝐫𝐢𝐤𝐞 - na kojima nećete dobiti recept kako biti savršen roditelj ili kako odgojiti dobro dijete.

# data[].attributes.attachment_link.title
CEIP L’OLIVERA – Caminant cap a l’escola del segle XXI

# data[].attributes.attachment_link.title
Osnovna škola dr. Franje Tuđmana Brela - Naslovnica

# data[].attributes.body
Our school video presentation